**Riigihanke nimetus: „Maismaasõidukite varuosade ja pesuvedelike ostmine Päästeametile ja Politsei- ja Piirivalveametile“**

**Viitenumber: 287219**

**TEHNILINE KIRJELDUS**

1. **Üldist**

Käesoleva riigihanke objektiks on Päästeameti ja Politsei- ja Piirivalveameti (PPA) kasutuses olevate maismaasõidukite (sõiduautod, väikebussid, maasturid, kaubikud ning veoautod) varuosade (edaspidi varuosad) ning sõidukite pesuvedelike ostmine (edaspidi varuosad ja pesuvedelikud ühiselt kaup) ning nende tarnimine tellimuses määratud sihtkohta riigihanke alusdokumentides sätestatud tingimustel ja korras. Vastavalt kontekstile nimetatakse Päästeametit ja PPA-d ühiselt ostjaks või hankijaks.

Hankija on riigihanke jaganud kaheks osaks:

* osa 1 - sõiduautode varuosade ja pesuvedelike ostmine;
* osa 2 - veoautode varuosade ostmine.

Ostjad vajavad igapäevaselt erinevaid varuosasid kasutuses olevatele sõidukitele ja veoautodele ning pesuvedelikke. Raamlepinguga hõlmatud kaupade täpsemad kirjeldused on toodud alusdokumentides „Sõiduautode varuosade maksumuse vorm (OSA 1), “Pesuvedelike maksumuse vorm (OSA 1) ja „Veoautode varuosade maksumuse vorm (OSA 2). Lisaks on ostjal õigus osta erineva kaubakategooria kaupu, millele müüja on pakkunud allahindlusprotsendi.

PPA hangib peamiselt sõidukitele Audi, BMW, Chevrolet, Citroen, Fiat, Ford, Honda, Hyundai, Kia, Mazda, Mercedes-Benz, Mitsubishi, Nissan, Opel, Peugeot, Seat, Škoda, Subaru, Toyota, Volvo ja Volkswagen originaalvaruosi ja/või kvaliteedilt originaalosadega samaväärse kvaliteediga varuosasid. Samaväärse kvaliteediga varuosa on varuosa, mille tootja suudab igal ajal tõendada, et varuosa kvaliteet vastab konkreetse mootorsõiduki kokkupanekul kasutatavate või kasutatud mootorsõidukiosade kvaliteedile. Originaalvaruosade ja samaväärse kvaliteediga varuosa on varuosa, mille tootja suudab igal ajal tõendada, et varuosa kvaliteet vastab konkreetse mootorsõiduki kokkupanekul kasutatavate või kasutatud mootorsõidukiosade kvaliteedile.

Müüja, kes soovib pakkumuse esitada peab suutma ostjale müüa riigihanke osas 1 erinevate sõiduautode varuosi ja erinevaid pesuvedelikke (sh osasid pesuvedelikke 200L taaras) ning osas 2 erinevate veoautode varuosi.

Müüjal peab olema riigihanke osas 1 Eestis vähemalt üks sõiduautode varuosade ja pesuvedelike keskladu ning tagatud kaasaostmise võimalusega müügiesindus vähemalt igas järgmises linnas/maakonnas või + 5 km linna piirist (mitte maakonna piirist): Tallinn või Harjumaa, Tartu, Pärnu ja Jõhvi või Rakvere.

Müüjal peab olema riigihanke osas 2 Eestis vähemalt üks veoautode varuosade keskladu ning kaasaostmise võimalusega müügiesindus vähemalt igas järgmises linnas/maakonnas või + 5 km linna piirist (mitte maakonna piirist): Tallinn või Harjumaa ja Tartu.

Müügiesinduseks loeb ostja füüsilist kauplemiskohta, milles püsivalt tegeletakse vastavalt kas sõiduautode varuosade ja pesuvedelike või veoautode varuosade müügiks pakkumisega, sh tavatarbijale.

Kauba ostmiseks tellimuste esitamise kord, tellimuste täitmine müüja poolt ja kauba üleandmine on reguleeritud ka raamlepingus.

1. **Kaubale esitatavad nõuded**
	1. Pakutavad varuosad peavad olema uued ja vastama kvaliteedilt autotootja tehase poolt toodetavatele varuosadele. Pakkuda võib originaal varuosi ning „B“ kategooria varuosi.
	2. Nähtavust mõjutavate varuosade (nt klaasipuhastajad, esitule pirnid jms) puhul soovime, et müüja pakuks tootjate nn premium klassi tooteid (näiteks Osram, Philips, Bosch, Valeo jms tootjaid).
	3. Kõikidele ostetavatele varuosadele peab kehtima garantii vähemalt 12 (kaksteist) kalendrikuud varuosade saatelehe allkirjastamisest.
	4. Pesuvedelikeks loetakse leotusvahendite ja pigieemaldusvahendite valmissegusid, šampoone, kontsentraate jms. Pakutavate leotusvahendite valmissegu peab olema aluseline ja pH 9-14. Leotusvahendi ja pigieemaldusvahendi valmissegud peavad olema kasutajale ohutud.
	5. Pakutavatel pesuvedelikel peab olema eestikeelne ohutuskaart vastavalt Euroopa Parlamendi ja nõukogu määruse (EÜ) nr 1907/2006 artiklis 31 sätestatule, kui see on vastavalt määrusele ettenähtud. Ostjal on raamlepingu täitmise käigus õigus küsida müüjalt kauba ohutuskaarti ja muid dokumente (kasutusjuhend vms). Müüja peab vajadusel edastama kauba ohutuskaardi elektrooniliselt.
	6. Pesuvedelikke (leotusvahendeid ja leotuspesuainet) soovib ostja osta ka 200L taaras. Pesuvedelike ostmisel 200 L anumates on täitja kohustatud kasutatud taara tagasi võtma ilma selle eest lisatasu küsimata.
	7. Kaup peab vastama kõigile Euroopa Liidus kehtestatud keskkonna ning kvaliteedinõuetele.
2. **Kauba tarnimine**
	1. Kauba tarnimisel punktides 3.4 ja 3.5 loetletud ostja sihtkohtadesse ei tohi ostjale lisanduda transpordi eest täiendavaid kulusid (v.a tehase eritellimused). Kauba taara, pakendamise jms hind peab sisalduma kauba hinnas.
		1. Eritellimuse all mõistetakse ostja poolset spetsiifilise varuosa tellimist müüjalt, kelle tavapärases tootevalikus antud varuosa ei sisaldu.
	2. Ostjal peab tellimuse esitamisel olema võimalik määrata ka muu tarnesihtkoht. Sellisel juhul on müüjal õigus nõuda transpordi eest riigihanke pakkumuses esitatud tasu. Nõutav transporditasu peab olema kuvatud tellimiskeskkonnas ennem ostu tegemist. Transporditasu tehnilise kirjelduses loetlemata sihtkohtadesse arvestatakse kogu tellimuse mahult.
	3. Müüja süül mittesobiva kauba tagastamine peab olema ostjatele tasuta.
	4. **Politsei-ja Piirivalveameti (PPA) tarneaadressid:**

Rahumäe tee 6, Tallinn;

A. H. Tammsaare pst 61, Pärnu;

Riia mnt 132, Tartu;

Räpina mnt 20, Võru;

Rahu 38, Jõhvi;

Sadama 26, Kärdla;

Transvaali 58, Kuressaare;

Lossiplats 1, Haapsalu;

Tiigi 9, Narva;

Pargi 1, Viljandi;

Kreutzwaldi 5A, Rakvere;

Tallinna 12, Paide;

Savi 2, Rapla;

Suur 1, Jõgeva;

Puiestee 4, Valga.

* 1. **Päästeameti** **(PäA) tarneaadressid**:

Mänsaku 8, Tallinn;

Kreutzwaldi 5a, Rakvere;

Rahu 38, Jõhvi;

A.H. Tammsaare pst 61, Pärnu;

Tööstuse 19, Haapsalu;

Põllu 23, Paide;

Kevade 10, Rapla;

Transvaali 58, Kuressaare;

Kõrgessaare mnt 45f/47, Kärdla;

Jaama 207, Tartu;

Metsküla tee 1, Viljandi;

Karja 16, Valga;

Räpina mnt 20a, Võru;

Lao 11, Põlva;

Aia 36, Jõgeva;

* 1. Tarneaadressid võivad muutuda, kui muutuvad ostja asukohad.
1. **Tarneaeg**
	1. **PPA tarneajad on järgmised:**
		1. Laos või müügiesinduses olemasolev kaup tarnitakse Tallinnas tööpäeviti vähemalt 2 korda päevas ja hiljemalt 4 tunni jooksul peale tellimuse tegemist. Tööpäeva loetakse E-R kell 08.00-17.00. Lisaks peab laos või müügiesinduses olemasolev kaup olema kättesaadav 1 töötunni jooksul kui ostja tuleb ise järele. Tarneaja alguseks loetakse tellimuse kinnitamist.
		2. Laos või müügiesinduses olemasolev kaup tarnitakse Jõhvis või Rakveres tööpäeviti 2 korda päevas ja hiljemalt 4 tunni jooksul peale tellimuse tegemist. Tööpäeva loetakse E-R kell 08.00-17.00. Lisaks peab laos või müügiesinduses olemasolev kaup olema kättesaadav 1 tunni jooksul kui ostja tuleb ise järele. Narva tarnitakse 1 tööpäeva jooksul. Tarneaja alguseks loetakse tellimuse kinnitamist.
		3. Laos või müügiesinduses olemasolev kaup tarnitakse Tartus tööpäeviti vähemalt 2 korda päevas ja hiljemalt 4 tunni jooksul peale tellimuse tegemist. Tööpäeva loetakse E-R kell 08.00-17.00. Lisaks peab laos või müügiesinduses olemasolev kaup olema kättesaadav 1 tunni jooksul kui ostja tuleb ise järele. Viljandisse, Võrru, Jõgevale, Valka ja Põlvasse tarnitakse kaup 1 tööpäeva jooksul. Tarneaja alguseks loetakse tellimuse kinnitamist.
		4. Laos või müügiesinduses olemasolev kaup tarnitakse Pärnus tööpäeviti 2 korda päevas ja hiljemalt 4 tunni jooksul peale tellimuse tegemist. Tööpäeva loetakse E-R kell 08.00-17.00. Lisaks peab laos või müügiesinduses olemasolev kaup olema kättesaadav 1 töötunni jooksul kui ostja tuleb ise järele. Haapsallu, Kuressaarde, Kärdlasse, Paidesse ja Raplasse tarnitakse 1 tööpäeva jooksul. Tarneaja alguseks loetakse tellimuse kinnitamist.
		5. Laos või müügiesinduses mitteolev kaup peab ostjani jõudma 5 tööpäeva jooksul. Tarneaja alguseks loetakse tellimuse kinnitamist.

* 1. **PäA tarneajad on järgmised:**
		1. Müüja laos või müügiesinduses olemas olev kaup peab jõudma ostjani hiljemalt tellimuse esitamisele järgneva tööpäeva lõpuks;
		2. Ostja soovil peab laos või müügiesinduses olev kaup olema ostjale kättesaadav müüja laos või müügiesinduses 1 tund peale tellimuse esitamist;
		3. Müüja laos või müügiesinduses mitte olev kaup peab jõudma ostjani hiljemalt 3 tööpäeva jooksul (va tehase eritellimused, mille tarneaeg lepitakse poolte kontaktisikute vahel eraldi kokku);
		4. Erandkorras on müüjal ja ostjal lubatud kokku leppida ka pikemas tarneajas.
	2. **Tootegruppide allahindlusprotsendid**
		1. Pakkumuses toodud allahindlusprotsendid jaehinnakirjast kehtivad vastavatele varuosade gruppidele kogu lepinguperioodi jooksul. Pakutavad allahindlusprotsendid kohalduvad tootegruppidele, mis on toodud tabelis „Tootegruppidele pakutavad allahindlusprotsendid“.
		2. Jaehind on hind, millega müüja toodet/kaupa lõpptarbijale müüb.
		3. Müüjal võib olla ainult üks jaehinnakiri, mille alusel toimivad allahindlused lepingulistele klientidele.